20. ΑΠΟΦΑΣΗ ΥΠΟΥΡΓΟΥ ΤΟΥΡΙΣΜΟΥ Αριθ. 2660 της 16/31 Μαΐου 1991 (ΦΕΚ Β' 364) Σύσταση επιτροπής κοινωνικού ελέγχου της Διοίκησης στο Υπουργείο Τουρισμού. 21. ΠΡΟΕΔΡΙΚΟ Δ/ΓΜΑ υπ' αριθ. 417 της 3/11 Οκτ. 1991 (ΦΕΚ Α' 153) Κατάργηση του Υπουργείου Τουρισμού και μεταφορά των αρμοδιοτήτων και του προσωπικού του στο Υπουργείο Εθνικής Οικονομίας. Έχοντας υπόψη : 1.Το άρθρ. 24 παρ. 4 εδάφ. β' και γ' του Νόμ. 1558/1985 ''Κυβέρνηση και Κυβερνητικά Όργανα''. (ΕτΚ. Α' 137). 2.Τη γνωμοδότηση αριθ. 585/1991 του Συμβουλίου της Επικρατείας, μετά από πρόταση του Πρωθυπουργού, αποφασίζουμε: Κατάργηση Υπουργείου Τουρισμού Μεταφορά αρμοδιοτήτων Άρθρ.1.-1.Το Υπουργείο Τουρισμού ως σύνολο υπηρεσιών και θέσεων με την επιφύλαξη της παρ. 2 του άρθρ. 2 του παρόντος καταργείται. 2.Οι αρμοδιότητες του καταργουμένου Υπουργείου που προβλέπονται από το άρθρ. 2 του Νόμ. 1835/1989 (ΕτΚ Α' 76), το Π.Δ. 207/1989 (ΕτΚ Α' 98), την απόφαση αριθ. 7681/31.3.1989 του Υπουργού Εθνικής Οικονομίας ''Μεταφορά αρμοδιότητας.  Αντισταθμιστικών Ωφελών Τουρισμού'' (ΕτΚ Β' 251) και από κάθε άλλη διάταξη νόμου ή κανονιστικής πράξης ασκούνται εφεξής από το Υπουργείο Εθνικής Οικονομίας. Θέματα προσωπικού Άρθρ.2.-1.Οι υπηρετούντες μόνιμοι υπάλληλοι του καταργουμένου Υπουργείου μετατάσσονται και οι υπάλληλοι με σχέση εργασίας ιδιωτικού δικαίου μεταφέρονται αυτοδίκαια σε θέσεις αντιστοίχων ή συναφών κατηγοριών και κλάδων προσωπικού του Υπουργείου Εθνικής Οικονομίας. 2.Για την εφαρμογή της προηγουμένης παραγράφου μεταφέρονται από το καταργούμενο Υπουργείο οι θέσεις του προσωπικού, που έχουν καλυφθεί μέχρι την ισχύ του παρόντος, στο Υπουργείο Εθνικής Οικονομίας, οι οποίες μετατρέπονται σε προσωρινές και καταργούνται με την αποχώρηση από την Υπηρεσία, για οποιοδήποτε λόγο, των υπαλλήλων που τις κατέχουν. 3.Για την πιστοποίηση της μετάταξης ή μεταφοράς του παραπάνω προσωπικού εκδίδεται διαπιστωτική πράξη του αρμοδίου Υπουργού με την οποία προσδιορίζεται ο κλάδος, η κατηγορία και ο βαθμός τους. 4.Από τη δημοσίευση του παρόντος το Αρχείο του καταργουμένου Υπουργείου και του προσωπικού του μεταφέρεται στο Υπουργείο Εθνικής Οικονομίας. Οικονομικά θέματα - Προϋπολογισμός Άρθρ.3.-Μέχρι τη λήξη του οικονομικού έτους 1991 οι δαπάνες που αφορούν τις υπηρεσίες που μεταφέρονται με το παρόν δ/γμα εξακολουθούν να πληρώνονται σε βάρος του προϋπολογισμού του Υπουργείου, στο οποίο ήταν ενταγμένες οι μεταφερόμενες υπηρεσίες. Έναρξη ισχύος Άρθρ.4.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. (Αντί για τη σελ. 16,05) Σελ. 16,05(α) Τεύχος 1160-Σελ. 3 Υπουργεία Τύπου και Τουρισμού 18.Α.α.17-21 19 